کولومبیادا ایکی طرف‌لی آتشکسین 9 ژانویه‌ده سونا چات‌دیرا‌راق یئنی‌دن سالدیری‌لارا باشلایان و حکومتین باریش دانیشیق‌لارینا داوام ائتمه قراری آلدیغی میلی قورتولوش اوردوسو (ELN)، بوتون اؤلکه‌ده سیلاح‌لی ائیلم تهدیدی ائتدی.
میلی قورتولوش اوردوسونون سوسیال پایلاشیم حسابین‌دان پایلاشیلان بیاناتدا، تشکیلاتین بوتون منطقه‌لری‌نین 10 - 13 فوریه دؤورونده کولومبیا اراضی‌سینده "سیلاح‌لی اعتراض" آدلاندیردیق‌لاری ائیلم‌لر اوچون حاضیر اولدوغو بیلدیریلرکن، یولجو و داشیییجی‌لاردان، "چای، دنیز، قورو و هاوا یوللاریندان اوزاق دورما‌لاری طلب اولوندو.
اؤلکه مطبوعاتین‌داکی خبرلره گؤره ایسه حکومتین تشکیلاتلا توتان دیالوقون یئنیدن باشلانماسی اولونماسی اوچون مسئولیت وئردیگی سناتور ایوان جپئدا، میلی قورتولوش اوردوسونون چاغیریشینی رد ائتدی و بو جور حرکت‌لرین ایشلری داها دا آغیرلاشدیراجاغینی بیلدیریب.
کولومبیا حکومتی و میلی قورتولوش اوردوسونون آراسیندا 102 گون داوام ائدن آتشکسین 9 ژانویه‌ده سونا چاتماسین‌دان بیر نئچه گون اوّل حکومت، تقویه‌لرده اولدوغو موذاکیره هیاتینی 5-جی تور باریش دانیشیق‌لاری اوچون اکوادورون پایتختی قویتو-یا گؤندرمیشدی.
اؤلکه‌ده آتشکسین اوزادیلاجاغی و موذاکیره‌لرین داوام ائدجگی ایستیقامتین‌دکی اومیده رغمن، میلی قورتولوش اوردوسونون آتشکسین سونا چاتدیغی گئجه کولومبیادا بیر سیرا سالدیری تشکیل ائتمیش و خصوصاً آراوجا رهبرلیک بؤلگه‌سینده عسگرلری هدف آلمیشدی.
دولت باشقانی خوان مانوئل سانتوس، ائرته‌سی گون موذاکیره نماینده هیتتینه گئری قاییتماسی و امنیت گوج‌لرینه ده میلی قورتولوش اوردوسونا قارشی شیدت‌لی بیر شکیلده موباریزه ائتمه‌لری تعلیماتینی وئردیگینی آچیقلامیشدی.
بیرلشمیش میللت‌لر تشکیلاتی‌نین باش کاتیبی آنتونیو گوترزین بو اؤلکه‌یه ائتدیگی سفرده کولومبیا‌داکی میسیون شفی ژان آرناولتو طرف‌لر آراسیندا دیالوقون برپا اولونماسی اوچون تاپشیریق وئردیگینی آچیقلاماسی و اولوسلار آرسی جمعیت ایله سیویل تشکیلاتلاریندان‌ گلن چاغیریش‌لار اوزرینده سانتوس، باش مذاکیره‌چی قوستاوو معین یئنی قویتویا گؤندرمیشدی.
میلی قورتولوش اوردوسونون، سالدیری‌لارینا آرا وئرمدیگی بو پروسه‌ده امنیت گوجلری‌نه یاناشی، اؤلکه‌دکی دیگر سیلاح‌لی قانون‌سوز قروپ‌لارلا دا توققوشما‌لارینا داوام ائتمیشدی.
اؤتن آیین سون گون‌لرینده ایسه میلی قورتولوش اوردوسونون، اؤلکه‌نین شمالیندا، کاریب ساحیل‌لرین‌دکی باررانقویللا شهرینده بیر پولیس مرکزینی هدف آلمیش، بومبا‌لی سالدیریدا 5 پولیس حیاتینی ایتیرمیش، 16سی پولیس 41 نفر یارالانمیشدی.
سانتوس، میلی قورتولوش اوردوسونون بومبا‌لی سالدیری‌لاری اولدوغونو آچیقلاماسی‌نین آردین‌دان لا پالما شهرینده کئچیریلن بیر تدبیرده دانیشمیش و دانیشیق‌لارین دایاندیریلدیغینی قید ائتمیشدی.
دولت باشقانی کیمی کولومبیا خالقینی قوروماقلا بورجلو اولدوغونو بیل‌دیرن سانتوس، "کولومبیا‌لی‌لارین دا منیم ده صبریمیزین بیر حدی وار" دئمیشدی.
بو حادثه بیر نئچه گون سونرا حکومت‌دن یئنه موذاکیره طرفداری بیر آچیقلاما وئرمیش و موذاکیره هیاتی‌نین چکیلمیش اولماسینا باخمایا‌راق، اکوادوردا میلی قورتولوش اوردوسو نماینده هیاتی ایله رسمی مقام‌لارین قاتیلدیغی بیر ییغینجاق تشکیل اولوندوغو بیلدیریلمیشدی.
حکومت ایله میلی قورتولوش اوردوسو 4 سپتامبردا، 1 اوکتوبردان ژانویه 2018ه قدر ایجرادا قالا‌جاق، آتشکس اعلان ائتمیش، بیرلشمیش میللت‌لر امنیت شوراسی (بمکگ) ایسه آیین اوّلینده آلدیغی قرارلا کاتولیک کیلسه‌سی نماینده‌لری‌نین ده اولدوغو مکانیزمه داخیل اولموشدو.
ایکی طرفین سیلاح‌لی موناقیشه‌نین سیویل اینسان‌لار اوزرین‌دکی تأثیری‌نین آزالدیلماسی اوچون تلاش گؤستریلمه‌سی مسئله‌سینده راضیلاشدیغی موقاویله‌یه گؤره میلی قورتولوش اوردوسو، آدام قاچیرما ایله آلت یاپی، انرژی نقل و نفت بورو کمرلرینه تجاووزون قارشی‌سی‌نین آلینماسی، حکومت ایسه جمعیت لیدرلرینه سوی-قصدلرین قارشی‌سی‌نین آلینماسی اوچون داها چوخ تلاش گؤسترمه سؤزو وئرمیشدی.
کولومبیا حکومتی و تشکیلات، 24 ژوئیه‌ده اکوادورون پایتختی قویتودا اوچونجو تور دانیشیق‌لارا باشلامیشدی.
طرف‌لرین 7 فوریه-6 آوریل و 16 می-30 ژوئن‌ده کئچیردیک‌لری ایلک ایکی گؤروش‌دن، پیلوت بؤلگه‌ده مین تمیزلمه آپارماق قراری چیخمیشدی.
کولومبیا رهبرلیگی و تقریباً مین 500 میلیتانا مالیک میلی قورتولوش اوردوسو آراسین‌داکی دانیشیق‌لار اکوادور، شیلی، کوبا، ونزوئلا، نوروئچ ایله برزیل‌ین سئیر ائتمه و گارانتؤرلوگونده آپاریلیر.
اها‌لی‌سی 48 میلیونو آشان لاتین آمریکا اؤلکه‌سی کولومبیادا یاریم عصردن آرتیق داوام ائدن چاتیشما‌لار، 260 مینه یاخین اینسانین حیاتینی ایتیرمه‌سینه و 6 میلیون‌دان چوخ اینسانین کؤچ ائتمه‌سینه سبب اولدو.
